Държавен вестник, бр. 70, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  70
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 109 
ОТ 10 АВГУСТ 2023 Г.
за възлагане на „България Хели Мед Сър-
виз“ – ЕАД, да извършва услуга от общ ико-
номически интерес – полети за осигуряване на 
въздушен транспорт с вертолети за нуждите 
на спешната медицинска помощ, организира-
на от държавата при условията и по реда на 
Регламент (ЕС) № 965/2012 на Комисията от  
5 октомври 2012 г. за определяне на технически 
изисквания и административни процедури във 
връзка с въздушните операции в съответствие 
с Регламент (ЕО) № 216/2008 на Европейския 
парламент и на Съвета от авиационен опера-
тор със свидетелство за авиационен оператор 
и SPA.HEMS одобрение, издадено от главния 
директор на Главна дирекция „Гражданска 
въздухоплавателна администрация“
На основание чл. 7, ал. 1 и 3 от Закона за 
публичните предприятия
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Извършването на услугата от общ 
икономически интерес – полети за осигуря-
ване на въздушен транспорт с вертолети за 
нуждите на спешната медицинска помощ, 
организирана от държавата при условията 
и по реда на Регламент (ЕС) № 965/2012 на 
Комисията от 5 октомври 2012 г. за определя-
не на технически изисквания и администра-
тивни процедури във връзка с въздушните 
операции в съответствие с Регламент (ЕО) 
№ 216/2008 на Европейския парламент и на 
Съвета от авиационен оператор със свиде-
телство за авиационен оператор и SPA.HEMS 
одобрение, издадено от главния директор на 
Главна дирекция „Гражданска въздухоплава-
телна администрация“, наричана по-нататък 
„услугата“, се възлага на „България Хели 
Мед Сървиз“ – ЕАД (дружеството), за срок 
10 години.
(2) Услугата по ал. 1 отговаря на следните 
изисквания:
1. представлява полети за осигуряване на 
въздушен транспорт за нуждите на спеш-
ната медицинска помощ, организирана от 
държавата с цел бързо транспортиране чрез 
превозване на медицински персонал или 
медицински доставки (оборудване, кръв, 
органи, лекарства) или на болни или ра-
нени лица и други пряко свързани лица, 
при условията и по реда на Регламент (ЕС) 
№ 965/2012 на Комисията от 5 октомври  
2012 г. за определяне на технически изис-
квания и административни процедури във  
връзка с въздушните операции в съответствие 
с Регламент (ЕО) № 216/2008 на Европейския 
парламент и на Съвета от авиационен опера-
тор със свидетелство за авиационен оператор 
и SPA.HEMS одобрение, издадено от главния 
директор на Главна дирекция „Гражданска 
въздухоплавателна администрация“;
2. предоставя се безплатно и е еднакво 
достъпна;
3. предоставя се на територията на стра-
ната, като в изключителни случаи и след 
одобрение от министъра на здравеопазването 
може да се предоставя извън територията 
на страната;
4. се компенсира от държавата при спазване 
на изискванията на Решение на Комисията от 
20 декември 2011 г. относно прилагането на 
чл. 106, параграф 2 от Договора за функцио-
нирането на Европейския съюз за държавната 
помощ под формата на компенсация за об-
ществена услуга, предоставена на определени 
предприятия, натоварени с извършването на ус-
луги от общ икономически интерес (ОВ, L 7 от  
11 януари 2012 г.), наричано по-нататък „Ре-
шение 2012/21/ЕС“.
(3) За изпълнение на дейностите, включени 
в услугата по ал. 1, дружеството води анали-
тична счетоводна отчетност.
Чл. 2. (1) Размерът на компенсацията за 
извършване на услугата по чл. 1, ал. 1 се 
определя въз основа на нетните разходи за 
нейното извършване при спазване на методи-
ката съгласно приложението и изискванията 
на Решение 2012/21/ЕС.
(2) Разходите са всички разходи, свързани 
с извършването на услугата по чл. 1, ал. 1. В 
размера на разходите се включва и подходящ 
дял от непреките разходи, които са общи 
както за услугата по чл. 1, ал. 1, така и за 
други, извършвани от дружеството дейности.
(3) Разходите за инвестиции, пряко свързани 
с извършването на услугата по чл. 1, ал. 1, за 
обучение, повишаване и поддържане на ква-
лификацията на авиационния и техническия 
персонал и всички други разходи, свързани 
с дейността при предоставянето на услугата, 
се отразяват при изчисляването на размера 
на компенсацията за извършване на услуга-
та. В размера на компенсацията се отразява 
съответната част, когато разходите са общи 
за услугата по чл. 1, ал. 1 и другите дейности 
извън нея.
(4) В съответствие с изискванията на Ре-
шение 2012/21/ЕС размерът на компенсацията 
не надвишава необходимото за покриване на 
нетните разходи, направени от предприятие-
то за извършване на услугата по чл. 1, ал. 1, 
включително разумна печалба до размера на 
съответния суапов процент плюс сто базисни 
пункта.